Alice Volpi

Alice Volpi (15. huhtikuuta 1992) on italialainen florettimiekkailija, maailmanmestari ja olympiamitalisti. Huhtikuussa 2021 hän oli FIE:n rankingin neljäs florettimiekkailussa, mutta hänen paras sijoituksensa on toinen.

Ura

Vuonna 2016 Volpi osallistui Toruńin EM-kilpailuihin sekä yksilö- että joukkuekilpailuun. Yksilökilpailun alkulohkossaan Volpi voitti kolme ottelua viidestä. Jatko-otteluiden ensimmäisellä kierroksella hän voitti ukrainalaisen Alexandra Senyutan 15–3, mutta hävisi neljännesvälierissä ranskalaiselle Ysaora Thibusille 15–13. Joukkuekilpailussa Italia voitti puolivälierissä Ruotsin ja välierissä Unkarin, mutta hävisi loppuottelussa Venäjälle. Volpi miekkaili vain puolivälierissä. Seuraavana vuonna Tbilisin EM-kilpailuissa hän kilpaili jälleen sekä yksilö- että joukkuekilpailussa. Yksilökilpailussa hän voitto alkulohkonsa neljällä voitolla. Hän voitti ensimmäisen jatko-ottelussaan alankomaalaisen Eline Rentierin ja neljännesvälierissä venäläisen Marta Martyanovan. Puolivälierissä Volpi voitti saksalaisen Leonie Ebertin 15–7, mutta hävisi välierissä venäläiselle Inna Deriglazovalle 15–9, joten hän saavutti EM-pronssia. Joukkuekilpailussa Volpi saavutti EM-kultaa osana Italian joukkuetta. Saman vuoden maailmanmestaruuskilpailuissa Leipzigissa hän voitti ensimmäisellä kierroksella eteläkorealaisen Kim Minan ja toisella kierroksella unkarilaisen Aida Mohamedin. Neljännesvälierissä Volpi voitti tunisialaisen Ines Boubakrin 15–13. Puolivälierissä hän voitti puolalaisen Julia Walczykin ja välierissä ranskalaisen Ysaora Thibus'n. Loppuottelussa hän hävisi venäläiselle Inna Deriglazovalle 14–13. Joukkuekilpailussa Italia aloitti suoraan puolivälieristä, jossa se voitti Japanin. Välierissä he voittivat Saksan ja loppuottelussa Yhdysvallat, jolloin Volpi voitti ensimmäisen maailmanmestaruutensa.

Novi Sadin EM-kilpailuissa 2018 Volpi kilpaili yksilökilpailussa ja joukkuekilpailussa. Yksilökilpailun alkulohkossa Volpi voitti neljä ottelua kuudesta. Jatko-otteluiden ensimmäisellä kierroksella hän voitti brittiläisen Ayesha Fihosyn ja toisella kierroksella ranskalaisen Anita Blazen. Neljännesvälierissä Volpi voitti puolalaisen Julia Walczykin 15–10 ja puolivälierissä unkarilaisen Fanny Kreissin 15–4. Välierissä hän hävisi italialaiselle Arianna Errigolle ja saavutti näin EM-pronssia. Joukkuekilpailussa Italia voitti puolivälierissä Ukrainan ja välierissä Saksan. Loppuottelussa Italia voitti pisteellä Venäjän, joten Italia uusi joukkuekultansa. Wuxin MM-kilpailuissa 2018 hän aloitti yksilökilpailun suoraan jatko-otteluista. Ensimmäisellä kierroksella hän voitti filippiiniläisen Samantha Kyle Catantanin, toisella kierroksella venäläisen Adelina Zagidullinan ja neljännesvälierissä ukrainalaisen Kateryna Chentsovan. Puolivälierissä Volpi voitti maannaisensa Camilla Mancinin 15–9 ja välierissä tunisialaisen Ines Boubakrin 15–7. Loppuottelussa Volpi voitti ranskalaisen Ysaora Thibus'n 15–12 ja voitti näin uransa ensimmäisen maailmanmestaruuden yksilökilpailussa. Joukkuekilpailussa Italia voitti ensin Brasilian ja Japanin ja välierissä Ranskan. Loppuottelussa Yhdysvallat oli parempi 45–35.

Düsseldorfin EM-kilpailujen 2019 yksilökilpailun alkulohkossa Volpi voitti kaikki kuusi otteluaan ja pääsi näin suoraan jatko-otteluiden toiselle kierrokselle. Hän voitti ensin romanialaisen Malina Calugareanun ja tämän jälkeen unkarilaisen Aida Mohamedin. Puolivälierissä hän voitti puolalaisen Martyna Dlugoszin 15–13, mutta loppuottelussa Venäjän Inna Deriglazova oli parempi 15–11. Italia voitti puolivälierissä Espanjan, mutta hävisi välierissä Venäjälle. Pronssiottelussa Italia voitti Saksan 45–36. Volpi miekkaili kahdessa ensimmäisessä ottelussa, mutta ei enää pronssiottelussa. Budapestin MM-kilpailuissa 2019 Volpi voitti ensimmäisellä kierroksella kolumbialaisen Juliana Pineda Valencian, mutta hävisi toisella kierroksella espanjalaiselle Maria Teresa Diazille 15–13. Joukkuekilpailussa Italia voitti ensin Ukrainan ja puolivälierissä Japanin. Välierissä Italia voitti Ranskan, mutta hävisi loppuottelussa pisteellä Venäjälle.

Tokion olympialaisissa 2020 Volpi oli mukana Italian joukkueessa, joka sai floretin joukkuekilpailussa pronssia. Floretin yksilökilpailussa Volpi sijoittui neljänneksi hävittyään pronssiottelussa Larisa Korobeinikovalle pistein 14–15. Pariisissa 2024 Volpi voitti Italian joukkueessa hopeaa. Yksilökilpailussa hän oli jälleen neljäs hävittyään välierässä lopulta olympiakultaa voittaneelle Lee Kieferille 10–15 ja pronssiottelussa Eleanor Harveylle 12–15.

Tulokset arvokisoissa

Olympialaiset

 Vuosi  Kilpailu  Sijoitus 2020  Floretin yksilökilpailu  4. Floretin joukkuekilpailu   2024  Floretin yksilökilpailu  4. Floretin joukkuekilpailu  

Maailmanmestaruuskilpailut

 Vuosi  Yksilö  Joukkue  2017       2018       2019  17.    

Euroopan-mestaruuskilpailut

 Vuosi  Yksilö  Joukkue  2016  13.      2017        2018        2019       

Lähteet

Luokka:Italialaiset miekkailijat
Luokka:Italialaiset olympiamitalistit
Luokka:Vuonna 1992 syntyneet
Luokka:Elävät henkilöt